**80. /2018. Kifüggesztés napja: 2018. február 19.**

**Levétel napja: 2018. március 19.**

**PÁLYÁZATI FELHÍVÁS**

a Szombathely Megyei Jogú Város Önkormányzata tulajdonában lévő

szombathelyi 4705 hrsz.-ú, Jókai M. u. 9. szám alatti ingatlan, nyilvános pályázat keretében történő értékesítésére.

Szombathely Megyei Jogú Város Önkormányzata (9700 Szombathely, Kossuth L. u. 1-3., tel.: 94/520-100, fax: 94/520-335) a ……../2018.(II. 12.) GVB. sz. határozat alapján pályázatot hirdet a szombathelyi 4705 hrsz.-ú, természetben a Szombathely, Jókai M. u. 9. alatti ingatlan – Szombathely Megyei Jogú Város Önkormányzat vagyonáról szóló 40/2014. (XII.23.) önkormányzati rendelet 1. számú melléklete szerinti Versenyeztetési szabályzat szerint – nyilvános, egyfordulós pályázat keretében történő értékesítésére.

1. **A pályázat tárgya, az ingatlan jellemzése:**

A szombathelyi 4705 hrsz.-ú, 2415 m2 nagyságú, Jókai M. u. 9. szám alatti lakóház, udvar megnevezésű ingatlan a Jókai M. utca és a Középhegyi út közötti területen a régi víztorony szomszédságában a város nyugati részén lévő dombvonulat felső részén helyezkedik el.

Környezete kertes, gyümölcsös, családi házas.

Az ingatlanon lévő lakóház romantikus stílusban az 1920-as években épült. Hajdani villaépület, amely az építés korában nyaralóépületként funkcionálhatott. A helyi védettségről szóló önkormányzati rendelet szerint elnevezése „Premontreiek Háza - Farkas villa”.

Az épület a dombtető sík területére épült, azonban innen lefelé a terület erősen lejt a Szent István part felé.

Az épület téglaszerkezetű, égetett cseréppel fedett toronyépítménnyel és faragásos címerekkel díszített. Építészeti értékein kívül nagyon leromlott állapotban van.

1959 évben kétlakásossá alakították át és bérlakásként hasznosították. Mindkét lakás leromlott állapotú. Az ingatlanon víz és villany található. Szennyvízelvezetés szikkasztóba történik. Gáz nincs bevezetve.

Az ingatlant Szombathely Megyei Jogú Város Szabályozási Terve Lkl (kisvárosi lakóterület) övezetbe sorolta. Maximális beépíthetőség 30 %, szabadon álló beépíthetőséggel. Építménymagasság 6 m lehet. Legkisebb kialakítható teleknagyság 1600 m2.

1. **Szombathely Megyei Jogú Város Önkormányzata a ………/2018. (II.12.) GVB sz. határozatban úgy döntött, hogy nyilvános pályázatot ír ki a Jókai M. u. 9. szám alatti, ingatlan értékesítésére.**

**A Gazdasági és Városstratégiai Bizottság az ajánlatokat az ajánlattevő által vállalt vételár nagysága, ami legalább a kikiáltási ár összege, az ingatlan hasznosítási elképzelései illetve az ajánlattevőnek a vételár megfizetésének módjára és határnapjára tett nyilatkozata együttes értékelésével bírálja el.**

**Az ingatlan vételára minimum bruttó 18.400.000,- Ft**

1. Az ajánlatokra vonatkozó információk
2. Az ajánlattevő az az ingatlanszerzésre jogosult természetes személy, jogi személy, jogi személyiség nélküli gazdasági társaság vagy személyes joga szerint jogképes szervezet lehet,

* aki személyazonosságát, nyilvántartásba vételét – 30 (harminc) napnál nem régebbi igazolással – hitelt érdemlően igazolta, gazdasági társaság esetén 30 (harminc) napnál nem régebbi cégkivonatát,
* illetve cégbejegyzés/változásbejegyzés esetén az ezt igazoló dokumentumokat (társasági szerződést és az ellenjegyző ügyvéd nyilatkozatát az elektronikus cégbejegyzés/változásbejegyzés iránti kérelem benyújtásáról és/vagy cégbírósági bejegyző végzést) benyújtotta.

**Nem lehet a pályázat nyertese az, akinek az önkormányzattal szemben egy évnél régebben lejárt bérleti díj, adó vagy adók módjára behajtható tartozása van, valamint az állami adóhatóság felé köztartozása van.**

1. Az ajánlatra vonatkozó formai és tartalmi követelmények

Az ajánlatot természetes személy legalább magánokirat formai követelményeinek megfelelő módon, jogi személy pedig cégszerűen aláírt szándéknyilatkozat formában köteles benyújtani.

Az ajánlatnak tartalmaznia kell:

* az ajánlattevő nevét, címét vagy székhelyét,
* az ajánlattevő személyi, illetve cégadatait,
* az ajánlattevő értesítési címét, fax számát, a kapcsolattartó nevét és telefonszámát,
* azt a bankszámla számot, amelyre a pályázati biztosítékot vissza lehet utalni,

- a vételár mértékére, megfizetésének módjára, határnapjára tett ajánlatot,

- az ajánlattevő aláírását.

Az ajánlathoz csatolni kell:

* + igazolást, hogy az ajánlattevőnek – Szombathely Megyei Jogú Város Önkormányzata és az állami adóhatóság felé – egy évnél régebben lejárt adó vagy adók módjára behajtható köztartozása nincs,
  + az 1. pont szerinti okiratok, illetve az aláírási címpéldány eredeti, vagy közjegyző által hitelesített másolati példányát,
  + a pályázati biztosíték befizetésének igazolását,
  + nyilatkozatot arról, hogy az ajánlattevő a pályázati felhívás feltételeit elfogadja.

Amennyiben a felsorolt dokumentumok közül bármelyik hiányzik, a pályázat formai szempontból érvénytelennek minősül.

A kiíró felhívja az ajánlattevő figyelmét arra, hogy – az információs önrendelkezési jogról és az információszabadságról szóló 2011. évi CXII. törvény 5. § (1) bekezdés a) pontja alapján – a pályázati ajánlat benyújtásával a személyes adatok kezeléséhez való hozzájárulást megadottnak tekinti.

Az ajánlattevő az ajánlatában közölt egyes adatok nyilvánosságra hozatalát megtilthatja. Az ajánlattevő nevének, az általa ajánlott ellenszolgáltatásnak és a teljesítési határidőnek a nyilvánosságra hozatalát az eredményhirdetést követően nem tilthatja meg.

1. **Az ajánlattevők a pályázaton való részvétel biztosítékául pályázati biztosítékot kötelesek fizetni az önkormányzatnak az UniCredit Bank Hungary Zrt.-nél vezetett 10918001-00000003-25300036 számú számlájára történő átutalással.**

A biztosíték összege **1.840.000,- Ft** (egymillió-nyolcszáznegyvenezer forint), amely szerződést biztosító mellékkötelezettséggé (foglalóvá) alakul át. **A befizetésről az igazolást a pályázat benyújtásával együtt csatolni szükséges.**

A biztosíték összege a pályázat nyertese által fizetendő vételárba beszámít.

A többi ajánlattevő részére történő visszafizetésről a pályázat elbírálását követő 8 (nyolc) munkanapon belül intézkedik a kiíró.

Nem jár vissza a biztosíték, ha a pályázati felhívás szerint a megkötött szerződést biztosító mellékkötelezettséggé alakul át, továbbá akkor sem, ha az ajánlattevő az ajánlati kötöttség időtartama alatt ajánlatát visszavonta vagy a szerződés megkötése neki felróható vagy az ő érdekkörében felmerült más okból hiúsult meg.

1. **A pályázati ajánlatot írásban, magyar nyelven, zárt borítékban, három példányban (egy eredeti és kettő másolati példányban) Szombathely Megyei Jogú Város Polgármesteri Hivatala V. emelet 516-os irodában személyesen, vagy meghatalmazott útján legkésőbb 2018. március 19. 1200 óráig kell benyújtani.**

Az ajánlattevő köteles az eredeti példányt „eredeti” felírással megjelölni. Ha a több példányban benyújtott ajánlat között eltérés van, úgy az eredeti az irányadó.

Az ajánlatokat a zárt borítékon „Pályázat – Szombathely, Jókai M. u. 9.” megjelöléssel (jeligével) ellátva kell benyújtani.

Az ajánlattevő az ajánlattételi határidő lejártáig módosíthatja, illetőleg visszavonhatja az ajánlatot. Az ajánlattételi határidő lejártát követően a benyújtott ajánlatok az ajánlatkérő hozzájárulásával sem módosíthatók.

Az ajánlattevő az ajánlatához a pályázati felhívásban közölt elbírálási időpontot követő 60 napig kötve marad, kivéve, ha az elbírálási időpontban valamelyik ajánlattevővel a szerződés létrejön, vagy a kiíró egyik ajánlattevővel sem kíván szerződést kötni.

* 1. A pályázatok elbírálása és a szerződéskötés

1. **A pályázatok felbontására 2018. március 19. 1400 órakor kerül sor Szombathely Megyei Jogú Város Polgármesteri Hivatal (9700 Szombathely, Kossuth Lajos utca 1-3.) V. emelet 516. számú irodájában. Az ajánlatok felbontásánál csak a kiíró és az ajánlattevők, továbbá a kiíró által meghívottak lehetnek jelen. Az eljárásról jegyzőkönyv készül.**
2. **Az ajánlatokat a Gazdasági és Városstratégiai Bizottság a következő ülésén bírálja el. A pályázat nyertesét a legmagasabb összegű ellenszolgáltatás, a vételár megfizetésének módja és határnapja valamint az ingatlan hasznosítási elképzelései együttes értékelésével bírálja el.**

3. A kiíró fenntartja magának azt a jogot, hogy a pályázati eljárást az eljárás bármely szakaszában eredménytelennek nyilvánítsa, illetve eredményes pályázat esetén a nyertes ajánlat tartalmát nyilvánosságra hozza.

Az ajánlattevők a pályázat eredményéről a Gazdasági és Városstratégiai Bizottság döntését követő 15 napon írásban kapnak értesítést.

4. A nyertes ajánlattevővel a szerződést a döntés meghozataláról szóló értesítés kézhezvételétől számított 30 napon belül köti meg a kiíró.

5. Az önkormányzat az ingatlant a teljes vételár számláján történő jóváírását követő 5 (öt) munkanapon belül a kezelő közreműködésével a helyszínen adja a vevő birtokába.

1. A nemzeti vagyonról szóló 2011. évi CXCVI. törvény 14. § (2) bekezdése értelmében a helyi önkormányzat tulajdonában lévő ingatlan értékesítése esetén a Magyar Államot minden más jogosultat megelőző elővásárlási jog illeti meg akkor, amennyiben a vételár az 5 millió forint forgalmi értéket eléri.

A pályázat nyertese az általa ajánlott vételár teljes összegét a Magyar Állam elővásárlási jogáról történő lemondását tartalmazó értesítés kézhezvételét követően a pályázatában megjelölt határnapig egy összegben köteles megfizetni.

A vételár megfizetésére részletfizetés és halasztás nem adható.

A nyertes ajánlattevővel vagy – visszalépése esetén – a második legmagasabb összegű ajánlatot tető személyével kötheti meg a szerződést.

* + 1. **Egyéb információ**
       1. A pályázati felhívás az ajánlatok benyújtására megjelölt időpontig visszavonható, amelyet a felhívással azonos módon kell közzétenni.
       2. A felhívásban nem szabályozott kérdésekben Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet mellékletét képező versenyeztetési szabályzat rendelkezései az irányadók.
       3. Az ingatlan megtekinthető a SZOVA Zrt. bérleménykezelőivel előzetesen egyeztetett időpontban Tel.: 94/314-040.

* + - 1. Információ és felvilágosítás ügyfélfogadási időben Szombathely Megyei Jogú Város Polgármesteri Hivatalában kérhető az alábbiak szerint:

Az ingatlan beépítésére vonatkozó szabályokról, a Szabályozási Terv előírásairól:

Főépítész Iroda: (94) 520-194

(személyesen: Szombathely, Kossuth L. u. 1-3. III. em.)

Építési Iroda: (94) 520-190

(személyesen: Szombathely, Kossuth L. u. 1-3. III. em.)

Az ingatlan értékesítésével kapcsolatban:

Vagyongazdálkodási Iroda: (94) 520-290, (94) 520-202

(személyesen: Szombathely, Kossuth L. u. 1-3. V. em. 516. iroda)

Szombathely, 2018. február „……”

**/: Dr. Puskás Tivadar :/**